**Sebastian Sten** (13 avqust 1982, Konstansa) — Rumun və Amerikalı aktyor. Aktyor *Bir Vaxtlar*, *Şahlar*, *Qeybətcil Qızlar*, *Qara qu quşu* və "İblislə sövdələşmə" kimi filmləri ilə tanınır.

Həyatı
------

Sebastian 1983-cü il 13 avqustda Rumıniyanın Konstansa vilayətində doğulub. Səkkiz yaşında olarkən o, anası ilə birlikdə bir vaxtlar anasının piyanist olaraq işlədiyi Vyana şəhərinə köçür. 12 yaşında anası Amerikalı bir özəl məktəb müdürü ilə evləndi, bununlada onlar Nyu-Yorka köçdülər.

Aktyorluq üçün o, tanıdığı *Stagedor Manor* adlı yaz düşərgəsinə qatıldı və bir çox bu kimi düşərgələrə getdi. Bundan sonra o, doğurdanda aktyor olmağa qərar verdi və müxtəlif aktyorluq universitetlərinə müraciət etdi.

*Rutgers Universitet*in *Mason Qross Gözəl Sənətlər Fakultəsi*nə qəbul oldu. Bu onun Londonda *Globe Teatr*ında bir il təhsil almasına səbəb oldu.

Karyerası
---------

İngiltərədən qayıtdıqdan sonra Sebastian Rutgersə qoşulmağa davam etdi, Tony n' Tina's Wedding və Qırmızı Qapılar kimi filmlərdə rol almağa başladı. Eyni zamanda Law & Order serialında Castin Kapşau rolunu canlandırmağa başladı. 2005-ci ildə Rutgersdə məzun olduqdan sonra *Arxitektor* filminə çəkildi. Həmin il "İblislə sövdələşmə" filminə də çəkildi və bu filmdə Çeys Kollins rolunu oynadı. 2007-ci ildə əməkdar Broadway aktyoru *Lev Şyarber* ilə birlikdə *Talk Radio*da Kent rolunu canlandırdı.

Həmin il ilk serialı olan *Qeybətcil Qızlar*da Karter olaraq rol aldı. İkinci və üçüncü fəsillərdə bir neçə serialarında göründü.

2008-ci ildə *Heyden Paneter*in klip videosu olan *"Wake Up Call"’*da sevgilisi rolunu oynadı. 2009-da isə NBC’de yayımlanan Prince Jack Benjamin rolunu oynadığı *Şahlar* filmində baş rolu ifa etdi.

2010-cu ildə Natali Portman və Mila Kunis ilə birlikdə *Qara qu quşu* filmidə iştirak etdi. Eyni zamanda Eşli Qrin ilə baş rolu oynadığı *Kabus* filminin çəkilişlərinə başladı.

2010-cu ildə  *Hot Tub Zaman Maşını* və *İlk Qisasçı: Amerika* filmlərində oynadı.

2012-ci ildə Amanda Seyfrid ilə birgə *Gone* filmində baş rola çəkildi.
Eyni zamanda qısa serial olan *Political Animals* serialında bir xanımın homoseksual oğlu roluna çəkildi.

Şəxsi həyatı
------------

2008-dən 2010-cu ilə qədər Sebastian aktrisa Leyton Mister ilə görüşürdü.

Hal hazırda isə aktyor *Bir Vaxtlar* serialında baş rolu paylaşdığı Cenifer Morrison ilə görüşür.

Filmoqrafiyası
--------------

### Film

| İl | Filmin adı | Rol | Qeydlər |
| --- | --- | --- | --- |
| 2004 | Tony n' Tina's Wedding | Johnny |  |
| 2005 | Qırmızı Qapılar | Simon |  |
| 2006 | Arxitektor | Martin Waters |  |
| İblislə sövdələşmə | Çeys Kollins |  |
| 2007 | Çarli Banksın Təhsili | Leo |  |
| 2008 | Reyçl Ərə Gedir | Walter/qonaq |  |
| 2009 | Spread | Harry |  |
| 2010 | Qara qu quşu | Andrew |  |
| Hot Tub Zaman Maşını | Blaine |  |
| 2011 | İlk Qisasçı: Amerika | Bucky Barnes |  |
| 2012 | Gone | Billy |  |
| Kabus | Ben |  |
| Körpüdən Mənzərəyə |  |  |
| 2014 | Amerika Kapitanı: Qış Əsgəri | Bucky Barnes |  |

### Televiziya

Serial
------

| İl | Filmin adı | Rol | Qeydlər |
| --- | --- | --- | --- |
| 2003 | Law & Order | Justin Capshaw | 1 seria |
| 2007–2010 | Qeybətcil Qızlar | Carter Baizen | 11 seria |
| 2009 | Şahlar | Prince Jack Benjamin | 12 seria |
| 2012 | Labirint | Will Franklin | qısa serial |
| 2012–indiyədək | Bir vaxtlar |  |
| 2012 | Political Animals | Thomas Hammond | USA Network serial |  |

Xarici keçidlər
---------------

İstinadlar
----------

1. ↑  Sebastian Stan // Internet Broadway Database (ing.). 2000.